Odense Adresse-Contoirs Efterretninger, 1835-11-06
Regjeringen benytter sig raskt af de den tilstaaede Tvangsmidler imod Pressen, og i den sidste Tid har det ligesom hørt til daglig Orden, at see Redacteurer af alle Farver stevnede for Retten. Af de mange, nyligen behandlede Pressessager har imidlertid ingen i den Grad tildraget sig Opmærksomheden, som en Sag, der er fremkaldt ved Oberst Latapies offentlige Erklæring (S. 694) til Redacteuren af den nye Minerva, hvorefter Obersten selv skulde være den carlistiske Hjemmelsmand, fra hvem Udenrigsministeren, Hertugen af Broglie, og fra ham igjen "Journal des Debats havde erholdt den oftere omtalte, næsten berygtede for de spanske Carlister gunstige Artikel. Udenrigsministeren saae sig derved sat i et meget tvetydigt Lys, især i den brittiske Regjerings Øine, og saae sig derfor nødsaget til at tage Sagen saa alvorligt, at han anklagede saavel Redacteuren, Hr. Sarrans, som Obersten, for Bagvaskelse og ærerørige beskyldninger. J Begyndelsen hed det da, deels at Hr. Sarrans var bleven mystificeret af en Mand, der falskeligen havde udgivet sig for Oberst Latapie, deels at Hertugen kunde med megen Sikkerhed optræde imod Obersten, fordi det ikke var til ham, denne havde leveret sin Beretning, men til selve Kongen, som da skulde have sendt den til "Journal des Debats." Jmidlertid kom Sagen for Retten og afgav der det, idetmindste tilsyneladende paalidelige Resultat, at Obersten har handlet som en Bedrager og Praler, der har villet gjøre sig vigtig ved at indbilde Folk, at han stod i fortrolig Forbindelse med høie Personer. Dette er saa meget mere paafaldende, som Obersten skal være en Mand, der har tjent med Udmærkelse i Keiserhæren, i Slaget ved Moskra mistet 3 Heste under sig, og overhovedet erholdt 16 Saar. Da siden Keiseren vendte tilbage fra Elba var han en af de Første, som drog ham imøde, og blev derfor dømt fra Livet efter de hundrede Dage. Han udvandrede da til Amerika og var siden traadt i spansk Krigstjeneste, hvor han tilsidst skulde have været Adjutant hos Zumalacarregui. - Hr. Sarrans mødte selv for Retten og beviste ved Vidnesbyrd af de agtværdigste Mænd, at Oberst Latapie paa flere Steder mundtligt havde erklæret, at han havde skrevet den omtalte Artikel, paa Opfordring af Hertugen af Broglie og Hr. Guizot; tillige godtgjorde, han, at Obersten havde i flere Vidners Nærværelse selv underskrevet den offentliggjorte Erklæring. Han havde ikke havt Grund til andet, end at ansee Obersten for en Mand af Ære, og saaledes anseet sig som aldeles betrygget med Hensyn til den i den nye Minerva meddeelte Paastands Rigtighed. Uden Tvivl vilde Hr. Sarrans ogsaa være bleven frikiendt, da Hertugens Advocat, den berømte Hr. Chad'Est-Ange, efter disse Oplysninger havde tilbudt at tage Hertugens Klage tilbage, saafremt Hr. Sarrans reentud, vilde erklære, at han havde ladet sig vildlede af Obersten og vilde derfor tilbagekalde beskyldningerne imod Hertugen; men nu optraadte hans Advocat for ham og forværrede hans Sag, ved alligevel at ville bevise hvad der ei lod sig bevise, Rigtigheden af den engang offentliggjorte Paastand, og Hr. Sarrans havde saaledes sin Forsvarer at takke for, at han blev dømt til 14 Dages Fængsel og en Mulct af 2000 Fr. Oberst Latapie dømtes i samme Mulct, til Fængsel i to Maaneder og i samme Tid at have fortabt sine borgerlige Rettigheder. Han mødte ikke selv for Retten, men representeredes af en Advocat, som ikke engang havde en skriftlig Fuldmagt. Advocaten kunde ikke anden end stiltiende indrømme, at Obersten havde løiet, hvilket denne ogsaa selv forud havde tilstaaet for Jnstructionsdommeren, til hvem han frivilligen havde begivet sig og ladet en Erklæring føre til Protocols, der i ethvert Tilfælde sætter ham i et yderst slet Lys. Han tilstaaer deri, at han aldrig har staaet i Forbindelse med Hertugen af Broglie eller Hr. Guizot; han havde kun, tilfældigviis i Samtaler yttret samme Anskuelse med Hensyn til de spanske Carlister, som siden "Journal des Debats havde udtalt, og da derpaa nogle Bekjendte havde sagt til ham, at han vel endog var Forfatter til den sammense Artikel, havde han for Spøg" sagt Ja, og tilføiet, at han havde givet Hertugen, den. Brevet til Hr. Sarrans havde han skrevet i den Tro at det ikke skulde bekjendtgjøres, og for at stille denne tilfreds. Til disse smukke Undskyldninger kommer endnu, at han havde bedet Hr. Sarrans sætte Erklæringen et Sted i hans Blad, hvor den, ikke faldt i Øinene, og iblandt Andet yttret, at der gaves Tilfælde, hvor man maatte offre Alt, selv Æren!" Hans Dom finder man derfor vel forskyldt, hvorimod den ansees for utilbørlig haard imod Hr. Sarrans, der ogsaa allerede har appelleret. - Oberst Latapie er derimod allerede fængslet, paa Grund af en Arrestbefaling, der var udgaaen imod ham Aftenen for Processen, og som ikke skal staae i Sammenhæng med denne.